ร้านอยู่ในโซนตลาดวัดศาลเจ้า ใกล้ร้านกุยช่ายเจ๊มลกับ ร้านก๋วยเตี๋ยวเรือนไม้ริมน้ำ ถ้าหันหน้าเข้าตลาดให้เดินมาทางซ้ายเดินตรงเข้ามาเรื่อยๆ สังเกตุทางซ้ายมือไว้ค่ะ
เป็นร้านที่ทำหมูไม้ขนาดพอประมาณ ไม่หนาไม่บาง ที่สำคัญเค้าโฆษณาว่าไม่ติดมัน เราเสียใจเลยเพราะเป็นคนชอบหมูติดมันและชอบกินมันหมูซะด้วย ส่วนใครที่ชอบทานเนื้อหมูคงจะถูกใจกันหล่ะค่ะ เพราะเค้าจัดเนื้อจริงๆ  แต่ถึงจะมีแต่เนื้อหมู เนื้อสัมผัสกลับไม่แห้งไม่แข็งหรือกระด้างนะคะ ออกนิ่มเคี้ยวง่ายทานเพลินด้วยซ้ำไปค่ะ
น้ำจิ้มค่อนข้างข้น จนเราคิดว่าข้นไปซะอีกค่ะ เวลาที่จิ้มลงไปเราชอบแบบน้ำจิ้มชุ่มโชก แต่ของเจ้านี้น้ำจิ้มไม่ค่อยติดหมูหน่ะค่ะ อาจาดทางร้านเค้าก็จัดมาให้นิดหน่อย ถ้าซื้อกลับบ้านเราหั่นแตงกวาเพิ่มลงไปเองได้ค่ะ เวลาทานที่ร้านเลยรู้สึกไม่ค่อยจุใจเลย

ราคาขายปัจจุบัน
15 ไม้ 60 บาท
20 ไม้ 80 บาท
25 ไม้ 100 บาท
30 ไม้ 120 บาท

มานั่งทานก๋วยเตี๋ยวแล้วสั่งมาทานที่ร้านก๋วยเตี๋ยวได้ค่ะ วันนี้ทานที่ร้านแล้วก็ซื้อกลับบ้านด้วยค่ะ

รวมๆแล้วเราคิดว่าร้านนี้ก็พอทานได้นะคะ 8/10 คะแนนค่ะ